Nordjylland er den landsdel i Danmark, hvor folk bruger færrest penge på fyrværkeri. Det viser nye tal fra Dansk Erhverv.

Snart er det tid til at fejre nytåret med bulder og brag. Eller hvad? Spørger man nordjyderne, hvor mange penge de vil bruge på nytårskrudt i år, er svaret kun gennemsnitligt 122 kroner per husstand. Dermed er vi den landsdel, der vil bruge færrest penge på at brage nytåret ind. Det viser nye tal fra Dansk Erhverv. Den landsdel, der bruger flest penge på fyrværkeri, er Sjælland. Her bruger en husstand gennemsnitlig 199 kroner.